als_Latn dik_Latn sag_Latn
Prishtinë, 16 mars 2015 – Disa parti politike ende vazhdojnë të mos i shlyejnë borxhet që kanë ndaj Panelit Zgjedhor për Ankesa dhe Parashtresa për shkelje të bëra gjatë fushatës zgjedhore.
Sipas PZAP-së, Partia Demokratike e Kosovës, del të jetë borxhliu me i keq ndaj institucioneve të Kosovës.
Kjo parti nga 57 mijë euro sa ishte gjobitur, vazhdon t’i mbes borxh PZAP-së edhe 28 mijë e 950 euro. Borxhin PZAP-së nuk ia ka paguar as Nisma për Kosovën, e Fatmir Limajt, borxhi i të cilës është 4 mijë e 500 euro. Shlyerjen e borxhit nuk e ka bërë as Aleanca për Ardhmërinë e Kosovës.
Borxhi i akumuluar i kësaj partie në PZAP është 1 mijë e 950 euro. Borxh PZAP-së i ka mbetur edhe Kosova Demokratik Partisi Turk.
Shkeljet e bëra nga kjo parti gjatë zgjedhjeve janë dënuar me 1 mijë e 350 euro. Mirëpo, të kujdesshme ndaj shlyerjes së borxheve janë treguar partia e Isa Mustafës, LDK-ja dhe ajo e Visar Ymerit VV-ja.
LDK-ja ishte gjobitur me 10 mijë euro nga PZAP, borxh të cilin e ka kryere, njëjtë siç ka vepruar edhe Lëvizja Vetëvendosje e cila për shkelje të bëra gjatë zgjedhjeve ishte dënuar me 3 mijë e 500 euro.
Mësohet se partitë politike kanë qenë të obliguara që brenda 15 ditëve prej pranimit të vendimit t’i paguajnë borxhet.
Borxhi në përgjithësi i partive politike që i detyrohen PZAP-së për shkak të shkeljeve gjatë zgjedhjeve, është 66 mijë e 350 euro.
als_Latn als_Latn als_Latn als_Latn als_Latn als_Latn als_Latn als_Latn